KOMISIJOS SPRENDIMAS
2005 m. vasario 11 d.
dėl kai kurių Belgijos, Ispanijos ir Graikijos mokėjimo agentūrų sąskaitų už 2001 finansinius metus patikrinimo, susijusio su išlaidomis, kurias finansuoja Europos žemės ūkio orientavimo ir garantijų fondo (EŽŪOGF) Garantijų skyrius
(pranešta dokumentu Nr. K(2005) 295)
(Tik tekstai olandų, prancūzų, graikų ir ispanų kalbomis yra autentiški)
(2005/127/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1258/1999 dėl bendrosios žemės ūkio politikos finansavimo (1), ypač į jo 7 straipsnio 3 dalį,
pasitarusi su Fondo komitetu,
kadangi:
(1)
2002 m. birželio 12 d. Sprendimu Nr. 2002/461/EB dėl valstybių narių sąskaitų už 2001 finansinius metus patikrinimo, susijusio su išlaidomis, kurias finansuoja Europos žemės ūkio orientavimo ir garantijų fondo (EŽŪOGF) Garantijų skyrius (2), Komisija patikrino visų mokėjimo agentūrų sąskaitas, išskyrus Belgijos mokėjimo agentūros „Betaalorgaan van de Vlaamse Gemeenschap“, Ispanijos bei Baskų krašto mokėjimo agentūros „FEGA“ ir Graikijos mokėjimo agentūrų.
(2)
Belgijai, Ispanijai ir Graikijai pateikus naują informaciją ir atlikus papildomus patikrinimus, Komisija dabar gali priimti sprendimą dėl minėtų mokėjimo agentūrų pateiktų sąskaitų teisingumo, išsamumo ir tikslumo.
(3)
Tikrindama Belgijos, Ispanijos ir Graikijos mokėjimo agentūrų sąskaitas, Komisija turi atsižvelgti į Sprendimo 2002/461/EB pagrindu Belgijai jau sumokėtas bei iš Ispanijos ir Graikijos atskaitytas sumas. Apibendrinant, jokios finansinės pasekmės iš šio sprendimo nekyla.
(4)
Pagal Reglamento (EB) Nr. 1258/1999 7 straipsnio 3 dalį ir 1995 m. liepos 7 d. Komisijos reglamento (EB) Nr. 1663/95, nustatančio išsamias taisykles dėl Tarybos reglamento (EEB) Nr. 729/70 apibrėžtos EŽŪOGF garantijų skyriaus sąskaitų apmokėjimo tvarkos taikymo (3), 7 straipsnio 1 dalį šis sprendimas, priimtas remiantis apskaitos informacija, nepažeidžia vėlesnių Komisijos sprendimų, kuriais atsisakoma iš Bendrijos lėšų finansuoti išlaidas, padarytas nesilaikant Bendrijos taisyklių,
PRIEMĖ ŠĮ SPRENDIMĄ:
1 straipsnis
Šiuo sprendimu yra patikrintos Belgijos mokėjimo agentūros „Betaalorgaan van de Vlaamse Gemeenschap“, Ispanijos ir Baskų krašto mokėjimo agentūrų „FEGA“ ir Graikijos mokėjimo agentūrų „GEDIDAGEP/OPEKEPE“ sąskaitos dėl EŽŪOGF garantijų skyriaus finansuojamų išlaidų 2001 finansiniais metais.
Sumos, kurias valstybės narės privalo grąžinti arba kurias reikia joms sumokėti remiantis šiuo sprendimu, yra nurodytos priede.
2 straipsnis
Šis sprendimas yra taikomas Belgijos Karalystei, Ispanijos Karalystei ir Graikijos Respublikai.
Priimta Briuselyje, 2005 m. vasario 11 d.